О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1203
от 29.10.2026 г.
За прекратяване на съсобственост чрез покупко - продажба на част от недвижим имот - частна общинска собственост

На основание чл.21 ал.1 т.8 и ал.2 от ЗМСМА, чл.36 ал.1 т.2 от ЗОС, чл.73 т.3 от Наредба № 8 за общинското имущество на територията на община Перник, доклад за експертна оценка от оценител, отговарящ на изискванията на Закона за независимите оценители
ОБЩИНСКИ СЪВЕТ РЕШИ:
   1. Приема изготвения доклад за пазарна оценка на лицензиран оценител на КНОБ в размер на 39 480,00 € /тридесет и девет хиляди четиристотин и осемдесет евро и нула евроцента/ без ДДС и 20% ДДС в размер на 7 896,00 € /седем хиляди осемстотин деветдесет и шест евро и нула евроцента/ или обща сума в размер на 47 376,00 € /четиридесет и седем хиляди триста седемдесет и шест евро и нула евроцента/.
 
2. Дава съгласие да се прекрати съсобствеността в следния недвижим имот, като се продаде частта на Община Перник на „П124“ ЕООД, представлявано от управител Кирил Пантелеев, чрез пълномощник Милен Пантелеев, а именно: 420/5046 /четиристотин и двадесет върху пет хиляди четиридесет и шест идеални части/ от ТЕРЕН, представляващ поземлен имот с идентификатор 55871.508.1142 /землище петдесет и пет хиляди осемстотин седемдесет и едно, кадастрален район петстотин и осми имот хиляда сто четиридесет и втори/ целият с площ с  площ от 5046 кв. м /пет хиляди четиридесет и шест квадратни метра/, съгласно кадастралната карта и кадастралните регистри, одобрени със Заповед РД-18-91/13.10.2008 г. на изпълнителния директор на АГКК. Последно изменение на кадастралната карта и кадастралните регистри, засягащо поземления имот: няма извършено изменение на КККР със заповед. Адрес на имота: гр. Перник, ул. “Пенчо Славейков“ №20. Трайно предназначение на територията: урбанизирана. Начин на трайно ползване: комплексно застрояване. Предишен идентификатор: 55871.508.57, 55871.508.56. Номер от предходен план: няма, а съгласно регурационния план на гр. Перник, кв.“Пригаров район“ е отреден УПИ VI - 56, 57 „За жилищно строителство, обществено обслужване, озеленяване и гаражи“, кв.305. Съседи: 55871.508.58; 55871.508.55; 55871.508.1141; 55871.508.1143; 55871.508.5829; 55871.508.5806; 55871.508.5791; 55871.508.53. За имота е съставен АОС №17070/14.05.2026 г., утвърден от кмета на Община Перник, вписан в Служба по вписванията гр. Перник Вх.рег.№2183, Дв.вх.№2157/26.05.2026 г., Акт №49, том 7, дело №854/2026 г., имотна партида: 99786.

3. Продажбата на идеалните части от поземления имот, описан в т.2 не засяга и не прекратява правото на собственост на Община Перник върху притежаваните от нея 9 (девет) броя самостоятелни обекти в сградата, а именно апартаменти №№ 9, 17, 26, 27, 29, 37, 38, 39 и 89 в сграда с идентификатор 55871.508.56.2, ведно с прилежащите им общи части и съответното отстъпено право на строеж върху терена, които остават предназначени за изпълнение на обезщетенията по влезлите в сила отчуждителни производства.

4. Възлага на кмета на Община Перник да издаде заповед за прекратяване на съсобственост и да сключи договор за прекратяване на съсобственост на основание чл.36, ал.1, т.2 от ЗОС, чл.73, т.3 от Наредба № 8 за общинското имущество на територията на община Перник, на основание чл.8, ал.2 от ЗОС.

Решението е прието на заседание на Общинския съвет, проведено на 29.10.2026г., Протокол № 11 т. 29 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

 /Д. ЗАХАРИЕВ/

